|  |
| --- |
|  |
| **REPUBLIKA HRVATSKA****PRIMORSKO-GORANSKA ŽUPANIJA****OPĆINA OMIŠALJ****UPRAVNI ODJEL** |

KLASA: 024-01/25-01/22

URBROJ: 2170-30-25-1

Omišalj, 14. veljače 2025.

**PREDMET: Savjetovanje sa zainteresiranom javnošću o Nacrtu odluke o izmjenama Odluke o socijalnoj skrbi**

 Općinsko vijeće Općine Omišalj na sjednici održanoj dana 29. srpnja 2024. godine donijelo je Odluku o socijalnoj skrbi („Službene novine Primorsko-goranske županije” broj 34/24, dalje u tekstu: Odluka).

 Dosadašnjom Odlukom o socijalnoj skrbi uvjeti prihoda i iznosi pomoći bili su definirani u propisanim iznosima, što je rezultiralo potrebom za čestim izmjenama Odluke.

 Kako bi se izbjeglo učestalo mijenjanje Odluke, ovim Nacrtom odluke predlaže se uvođenje odredbi prema kojima uvjete prihoda i iznose pomoći za svaku kalendarsku godinu utvrđuje odlukom općinski načelnik ovisno o visini osiguranih sredstava u proračunu te imajući u vidu pokazatelje siromaštva i socijalne ugroženosti Državnog zavoda za statistiku. Uz navedeno, dodale su se odredbe o nenamjenskom trošenju primljenih naknada, odnosno pomoći te sankcijama.

 Temeljem članka 11. Zakona o pravu na pristup informacijama („Narodne novine“ broj 25/13, 85/15 i 69/22) jedinice lokalne samouprave dužne su provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interes građana i pravnih osoba. Na taj se način želi upoznati javnost s predloženim Nacrtom odluke i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u odredbe odluke.

 **Svoje prijedloge vezane uz Nacrt odluke možete podnijeti putem Obrasca za savjetovanje dostupnog na ovoj stranici. Popunjen obrazac šalje se putem e-maila na adresu:** **nina.kovac@omisalj.hr****.**

 **Savjetovanje o nacrtu Prijedloga odluke otvoreno je do 24. veljače 2025. godine.**

 Po završetku Savjetovanja svi pristigli prijedlozi bit će pregledani i razmotreni, sastavit će se Izvješće o prihvaćenim i neprihvaćenim prijedlozima, kao i razlozima neprihvaćanja, i to Izvješće bit će objavljeno na ovoj stranici.

Općina Omišalj

**- nacrt -**

Na temelju članka 35. stavka 2. Zakona o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 36/09, 125/08, 36/09, 150/11, 19/13 - službeni pročišćeni tekst, 144/12, 137/15 - službeni pročišćeni tekst, 123/17, 98/19 i 144/20), članka 289. stavka 7. Zakona o socijalnoj skrbi („Narodne novine“ broj 18/22, 46/22, 119/22, 71/23 i 156/23) i članka 33. Statuta Općine Omišalj („Službene novine Primorsko-goranske županije“ broj 5/21), Općinsko vijeće Općine Omišalj na \_\_\_\_\_. sjednici održanoj \_\_\_\_\_\_\_\_\_ 2025. godine donijelo je

**ODLUKU**

**o izmjenama Odluke o socijalnoj skrbi**

**Članak 1.**

U Odluci o socijalnoj skrbi („Službene novine Primorsko-goranske županije“ broj 34/24, dalje u tekstu: Odluka) članak 9. stavak 1. mijenja se i glasi:

„Uvjet prihoda ispunjava Korisnik s prihodom koji utvrđuje Općinski načelnik Općine Omišalj odlukom, u pravilu, za svaku kalendarsku godinu ovisno o visini osiguranih sredstava.“

**Članak 2.**

U članku 19. stavak 3. Odluke mijenja se i glasi:

„Pravo na pomoć za nabavu kućanskog uređaja/opreme ostvaruje se na način da se Korisniku pomoć dodjeljuje u obliku poklon bona iskoristivog u prodavaonici s kojom Općina ima zaključen ugovor, u iznosu koji utvrđuje Općinski načelnik Općine Omišalj odlukom, u pravilu, za svaku kalendarsku godinu ovisno o visini osiguranih sredstava.”

**Članak 3.**

U članku 20. stavak 2. Odluke mijenja se i glasi:

„Pravo na pomoć za kupnju prehrambenih proizvoda sastoji se u mjesečnom iznosu pomoći u obliku novčanog bona u prodavaonici s kojom Općina ima zaključen ugovor, u iznosu koji utvrđuje Općinski načelnik Općine Omišalj odlukom, u pravilu, za svaku kalendarsku godinu ovisno o visini osiguranih sredstava.”

**Članak 4.**

U članku 21. stavak 2. Odluke mijenja se i glasi:

„Pravo na prigodni poklon ostvaruje se u obliku novčanog bona u prodavaonici s kojom Općina ima zaključen ugovor, u iznosu koji utvrđuje Općinski načelnik Općine Omišalj odlukom, u pravilu, za svaku kalendarsku godinu ovisno o visini osiguranih sredstava.”

**Članak 5.**

(1) U članku 22. stavak 2. Odluke mijenja se i glasi:

„Korisnik, mlađi od 18 godina, koji ispunjava uvjet iz stavka 1. ovog članka, ima pravo na mjesečnu pomoć ovisno o stupnju invaliditeta u iznosu koji utvrđuje Općinski načelnik Općine Omišalj, u pravilu, odlukom za svaku kalendarsku godinu ovisno o visini osiguranih sredstava.”

(2)U članku 22. stavak 3. Odluke mijenja se i glasi:

„Korisnik, stariji od 18 godina, koji ispunjava uvjet iz stavka 1. ovog članka, s utvrđenim invaliditetom III. i IV. stupnja, ima pravo na mjesečnu pomoć u iznosu koji utvrđuje Općinski načelnik Općine Omišalj odlukom, u pravilu, za svaku kalendarsku godinu ovisno o visini osiguranih sredstava.”

**Članak 6.**

U članku 25. stavak 2. Odluke mijenja se i glasi:

„Korisnik ima pravo na mjesečnu pomoć za podmirenje troškova lijekova u iznosu koji utvrđuje Općinski načelnik Općine Omišalj odlukom, u pravilu, za svaku kalendarsku godinu ovisno o visini osiguranih sredstava.”

**Članak 7.**

U članku 30. stavak 2. Odluke mijenja se i glasi:

„Korisnik ima pravo na mjesečnu pomoć u iznosu koji utvrđuje Općinski načelnik Općine Omišalj odlukom, u pravilu, za svaku kalendarsku godinu ovisno o visini osiguranih sredstava.”

**Članak 8.**

U članku 40. dodaje se alineja koja glasi:

„- je nenamjenski utrošio primljenu naknadu, odnosno pomoć.“

**Članak 9.**

U članku 42. dodaje se stavak 2. koji glasi:

„Ukoliko Korisnik ne vrati neosnovano primljenu naknadu, odnosno pomoć, ukidaju mu se priznata prava te gubi pravo podnošenja zahtjeva, u pravilu, u roku jedne godine od nastanka okolnosti iz članka 40. ove Odluke.“

**Članak 10.**

Postupci za ostvarivanje prava započeti prije stupanja na snagu ove Odluke dovršit će se prema odredbama Odluke o socijalnoj skrbi („Službene novine Primorsko-goranske županije“ broj 34/24).

**Članak 11.**

Ova Odluka stupa na snagu osmog dana od dana objave u „Službenim novinama Primorsko-goranske županije“.

**OPĆINSKO VIJEĆE OPĆINE OMIŠALJ**

**Predsjednica**

**Dunja Mihelec**